piyambak sarta ingkang katingalipun langkung cêtha tinimbang sanèsipun, kasumêrêpan cêtha awela-wela wontên wayangan baita angwêdalakên kukus saking pipanipun, wayangan cakrawala kalihan wayanganing baita ingkang ngandhap piyambak katingalipun kirang cêtha, punapa malih wayanganing baita langkung alit tinimbang wayangan ingkang sanèsipun, wayanganing cakrawala kalihan wayanganing baita ingkang sami wontên têngah, iing. saantawisipun wayangan ingkang nginggil kalihan ingkang ngandhap piyambak, katingalipun namung lamat-lamat, wujuding baita botên sami, ing têngênipun wayangan cakrawala kalihan wayangan baita api katingal wontên wayangan pulo parêdèn ngrêgêmêng adamêl gawokipun para ingkang sami sumêrêp, patrapipun inggih tundha-tundha saya mangandhap sangsaya alit, sasampunipun katingal kalih dasa mênit dangunipun, wêwarnèn wau lajêng ical, sanadyan katingalan dhatêng tiyang ingkang manuh ningali têbih (kados ta: tiyang ingkang manuh lampah palayaran) wayangan baita sakukusipun sampun botên katingal, ing wanci jam 2 langkung 35 mênit baita api gêdhe lumêbêt ing lêmponging sudhetan Suwès anglangkungi